Afgørelse nr. 1/2000 truffet af den Blandede Kommission EF-EFTA "Forenkling af formaliteterne i samhandelen"

af 20. december 2000

om ændring af bilag II og III til konventionen om forenkling af formaliteterne i samhandelen

(2001/11/EF)

DEN BLANDEDE KOMMISSION HAR -

under henvisning til konventionen af 20. maj 1987 om forenkling af formaliteterne i samhandelen(1), særlig artikel 11, stk. 3, og

ud fra følgende betragtninger:

(1) Ved konventionen af 20. maj 1987 om en fælles forsendelsesprocedure(2) er der indført en række nye bestemmelser om de oplysninger, der skal gives på forsendelsesangivelsen.

(2) Bilag II og III til konventionen om forenkling af formaliteterne i samhandelen bør derfor ændres -

TRUFFET FØLGENDE AFGØRELSE:

Artikel 1

Bilag II og III til konventionen om forenkling af formaliteterne i samhandelen ændres i overensstemmelse med bilaget til denne afgørelse.

Artikel 2

Denne afgørelse træder i kraft på dagen for vedtagelsen.

Den finder anvendelse fra den l. juli 2001.

Udfærdiget i Bruxelles, den 20. December 2000.

På Den Blandede Kommissions vegne

Michel Vanden Abeele

Formand

(1) EFT L 134 af 22.5.1987, s. 2.

(2) EFT L 226 af 13.8.1987, s. 2.

BILAG

A. I bilag II foretages følgende ændringer: 1. Artikel 2, stk. 1 , fjerde punktum, affattes således: "På de eksemplarer, der anvendes ved forsendelse (1, 4 og 5), trykkes rubrik nr. 1 (bortset fra den midterste underrubrik), 2, 3, 4, 5, 6, 8, 15, 17, 18, 19, 21, 25, 27, 31, 32, 33 (første underrubrik til venstre), 35, 38, 40, 44, 50, 51, 52, 53, 55 og 56 imidlertid på grøn bund."

2. Artikel 6, stk. 2 , affattes således: "Ved forsendelse skal eksemplar nr. 1, 4 og 5, som er i overensstemmelse med modellen i tillæg 1 til bilag I, eller eksemplar nr. 1/6 og 4/5 (to gange), som er i overensstemmelse med tillæg 2 til bilag I, benyttes."

3. I tillæg 3, afsnit I, A. "Formularernes udformning" foretages følgende ændringer: a) Stk. 1, andet afsnit , syvende led, affattes således: "- eksemplar nr. 7, der anvendes til statistik i bestemmelseslandet (formaliteter ved indførsel),".

b) Stk. 2, tredje afsnit , andet led, affattes således: "- udførsel + forsendelse: eksemplar nr. 1, 2, 3, 4 og 5,".

c) Stk. 2, tredje afsnit , fjerde led, affattes således: "- forsendelse: eksemplar nr. 1, 4, og 5".

4. I tillæg 3, afsnit I, B. "Krævede oplysninger" foretages følgende ændringer: Andet afsnit , andet led, affattes således: "- forsendelsesformaliteterne:

rubrik nr. 1 (tredje underrubrik), 2, 3, 4, 5, 6, 8, 15, 17, 18, 19, 21, 25, 27, 31, 32, 33 (første underrubrik), 35, 38, 40, 44, 50, 51, 52, 53, 55 og 56 (rubrikker med grøn bund);".

5. I tillæg 3, afsnit II, I. "Formaliteter i udførselslandet" foretages følgende ændringer: a) Bemærkningen angående rubrik nr. 33 affattes således: "Rubrik 33: Varekode

Her anføres kodenummeret for den pågældende varepost.

Denne rubrik er fakultativ for de kontraherende parter for så vidt angår forsendelse og bevis for status som fællesskabsvare, bortset fra når den er obligatorisk i henhold til konventionen af 20. maj 1987 om en fælles forsendelsesprocedure."

b) I bemærkningen angående rubrik nr. 40 indsættes følgende afsnit som andet afsnit: "Denne rubrik er fakultativ for de kontraherende parter for så vidt angår forsendelse og bevis for status som fællesskabsvare, bortset fra når den er obligatorisk i henhold til konventionen af 20. maj 1987 om en fælles forsendelsesprocedure."

6. I tillæg 3, afsnit II, II. "Formaliteter under transporten" foretages følgende ændringer: Bemærkningen angående rubrik nr. 55 Omladninger affattes således: "Rubrikken anvendes i overensstemmelse med konventionen af 20. maj 1987 om en fælles forsendelsesprocedure".

B. I bilag III foretages følgende ændringer: Bemærkningen angående første underrubrik i rubrik nr. 33: Varekode affattes således: "Første underrubrik:

I Fællesskabet angives de otte cifre i den kombinerede nomenklatur. I EFTA-landene angives, i venstre side af denne underrubrik, de seks cifre i det harmoniserede varebeskrivelses- og varenomenklatursystem.

Med hensyn til forsendelse, og når det er fastsat i konventionen af 20. maj 1987 om en fælles forsendelsesprocedure, angives koden bestående af mindst de seks cifre i det harmoniserede varebeskrivelses- og varenomenklatursystem."